title: Две трети от българите умират от сърдечно-съдови заболявания

maintext:
Фотограф: Анелия Николова
Днес е Световният ден на сърцето и според статистиката всеки два от три смъртни случая в България на днешния ден и в обозримото бъдеще ще бъде заради сърдечно-съдово заболяване като миокарден инфаркт, исхемична болест на сърцето, мозъчен инсулт, сърдечна недостатъчност. Това е най-социално значимата група болестти у нас, защото причинява смъртта на над 70 хиляди души годишно от общо малко над 100 хиляди починали българи през годината.
Такава е официалната статистика на НСИ и Министерството на здравеопазването. Тя е плашеща, но на Световния ден за промоция на здравето на сърцето, е добър момент да се припомни, защото според специалистите цели 80% от тези преждевременни смъртни случаи е можело да бъдат предотвратени. Необходими са
Според статия на здравното министерство по темата водещо е значението на атеросклерозата като основна причина за появата, развитието и настъпващите усложнения от сърдечно-съдовите заболявания.
здравословна диета, редовни физически упражнения и въздържане от тютюнопушене.Всяка година у нас се регистрират между 13 и 15 хиляди случая на инфаркти, а близо 6 хиляди души умират от остър инфаркт на миокарда, показват и данните на Дружеството на кардиолозите в България.В процеса на атеросклероза се образуват мастни отлагания на холестерол в кръвоснабдителните съдове на тялото. Заболяването се развива подмолно от ранна възраст, има дълъг латентен период, в който може да няма никаква клинична симптоматика, но с напредването на възрастта и поддържане на натрупванията, да доведе до смърт.за сърдечно-съдови заболявания са мъжете над 45 години и жените над 55 години, също и хората с наследствена обремененост. Здравословният начин на живот и движението обаче са противодействие.По повод Световния ден на сърцето днес стартира кампания на Дружеството на кардиолозите, която ще обърне внимание на- най-често срещаната сърдечна аритмия в световен мащаб, която оставена без лечение застрашава живота. Кампанията ще обхване 12 града в България.


title: Взрив на пътя отмени маратон с 5 хиляди участници в Ню Джърси

maintext:
Снимката е илюстративна
Фотограф: Анелия Николова
Властите в щата на Ню Джърси и ФБР разследват експлозия от тази сутрин. Бомба е избухнала по трасето, където в 9 сутринта местно време е трябвало да започне маратон с 5 хиляди участници, а близо до мястото е намерено второ взривно устройство. Маратонът е отменен и са евакуирани повече от 30 семейства, живеещи в околните къщи, съобщава "Ройтерс".Бомбата е била в контейнер за боклук на крайбрежната алея в курорта Сисайд парк в щата Ню Джърси, откъдето трябвало да минат по-късно бегачите, съобщава местният главен прокурор. Няма ранени хора или материални щети от експлозията.Второто устройство е намерено в близост, но властите не изясняват дали е детонирано. Претърсват района за още опасности, но междувременно полицията е започнала евакуация на местните от домовете им.В 5-километровия маратон, който е с благотворителна цел за военни ветерани, щели да се включат около 5000 души. Началото се забавило заради закъснели участници, а бомбата избухнала 5 минути след уреченият час.

fasttext_language: bg


description: Русофилският мит през последната година и половина (след анексията на Крим и фактически Източна Украйна от режима на Путин) видимо започна да се разпада

title: Митът за русофилията на българите

maintext:
Фотограф: Анелия Николова
Упорито подхранван през годините, явно или по-прикрито от българските медии (особено на 3 март, годишнините от боевете на Шипка, дори на 24 май ) русофилският мит през последната година и половина (след анексията на Крим и фактически Източна Украйна от режима на Путин) видимо започна да се разпада.
Наистина по инерция от миналото, поради почти непроменените от времето на тоталитаризма учебници по история и засилването на радикални носталгични и антидемократични нагласи сред част от населението, отношението на българите към Русия, руската политика и руския народ остава амбивалентно. Наистина малко повече от половината от българите продължават да изпитват симпатия към руския народ и Русия. В същото време дълбочинните социологически проучвания ясно показват, че руският политически и икономически модел не може да бъде алтернатива и да предостави по-надеждни гаранции за икономически просперитет и сигурност за България от членството в ЕС и НАТО.
Емоционалното отношение към Русия
възпитавано поколения наред, пренебрегва рационалния анализ на фактическата руска политика към България – поне от Освобождението насам, да не говорим за съветската окупация и пораженията, които нанесе върху страната натрапеният от СССР комунистически режим до 1989 г.
Масовото съзнание не прави особена разлика между традиционно приятелското отношение към Русия и нейния народ и негативното отношение към руската, съветската и постсъветската авторитарна власт и държава. В крайна сметка дълбоко вкорененият русофилски мит, който по точните думи на първия социалист Димитър Благоев представлява всъщност "грубо политическо суеверие, водещо до национален погром", е давал в продължение на десетилетия своите горчиви плодове и е сложил траен отпечатък върху нерадостна съдба на българите, особено през ХХ-ти век.
Трудният изход след 1990 г. към модерната цивилизация засили, особено през последните години, носталгията и желанието на голяма част от българите за алтернатива. Естествено като такава се очерта, особено след 2005 г. Русия, която открито се противопостави на западната цивилизация, възкресявайки мита за особения път и мисия на Русия в света.
В какво се състои тази алтернатива?
Политически – във възкресяването на авторитарния режим
който придобива все по-тоталитарни черти, получени и от упорито насадения култ към личността на Путин и масовата подкрепа към неговата агресивна политика към съседните на Русия държави. Засилването на антиамериканизма, отхвърлянето на европейския цивилизационен модел и насочването към евразийството като модел за политико-икономическо развитие тласнаха Русия към противопоставяне не само на Запада, но и против световната цивилизация като цяло. Дори днешните политически съюзници на политиката на Русия – авторитарните режими в Китай, Северна Корея, Сирия, Иран и от скоро Ердоганова Турция, едва ли могат да се нарекат приятели на Русия – по-скоро е точно обратното.
В България малко, но кресливо малцинство агресивно подкрепя в медиите политиката на Путин и отхвърля присъствието на България в евроатлантическия цивилизован свят. Въпреки това, българите, традиционно сдържани към участието във военни съюзи, в мнозинството си подкрепят членството на страната ни в НАТО. По данни на авторитетната социологическа агенция "Алфа Рисърч" 42% от българите смятат участието ни в алианса като важно за сигурността и отбраната на България, срещу 22%, които смятат, че то е вредно. 53% са на мнение, че България трябва да изпълнява всичките си задължения като лоялен член на алианса, 32% - че в зависимост от ситуацията може да не изпълнява някои от тях и само 14% - че не трябва да ги изпълнява и е по-добре да напусне НАТО.
Но дори тези, които смятат, че България трябва да напусне ЕС и НАТО не са като цяло убедени, че тя трябва да се присъедини към руския евразийски политически и икономически съюз.
И това е напълно естествено. Въпреки пропагандната кампания, че повече губим от европейското членство, статистическите факти са упорито нещо – от 2007 до 2014 г. от европейското членство страната ни e спечелила 14,7 млpд. лeвa. Toвa e paзлиĸaтa мeждy внeceнитe cyми и пoлyчeнитe пapи пo eвpoпeйcĸитe пpoгpaми. Oт 2007 до 2014 гoдинa Бългapия e внecлa в бюджeтa нa oбщнocттa 6,2 млpд. лв., a e пoлyчилa 20,9 млpд. лв.
Мнимата русофилия на българите
може да се провери и по отношение на един друг критерий. Всъщност когато говорим за русофилия, трябва да имаме предвид, че става дума за пропагандно-идеологически конструкт, който обслужва руските интереси в България и който е свързан не с чувства на любов или омраза към някой народ, а с придържане към определени политически ценности. Защото русофил е не този, който харесва руската литература, музика или балет, а този, който харесва диктатурата, авторитаризма, подчинението и мрази индивидуалната свобода, равенството пред закона, и изобщо всички ценности, които са противоположни на днешния неототалитарен и агресивен режим на Путин.
Неговата политика към България може да се характеризира като енергиен колониализъм, целящ да превърне България във вечен донор на кремълската олигархия.
Затова и все повече българи осъзнават необходимостта от коригиране на нашите енергийни и икономически отношения с Руската федерация. И това е напълно естествено като се има предвид неравностойната търговия на страната ни с Русия и почти пълната ни енергийна зависимост от нея, която ни носи катастрофални финансови загуби в размер на 7 милиарда лева само през последните шест години, т.е. вследствие на неравностойни търговски отношения и заробващи основно енергийни договори годишно губим средно над 1 млрд. лева. Допълнително от "тройния шлем на Първанов" страната ни е загубила досега най-малко 8 милиарда лева и загубите продължават да растат.
българите емигрират в Западна Европа и Америка, а не в Русия
Драматичното Но най-силно разбива русофилския мит емиграцията от България -Драматичното изтичане на мозъци от България забавя жизнено необходимите реформи. Между 1990 и 2015 г. над един милион българи трайно са напуснали родината, което забавя нейното развитие и я лишава от млади хора с енергия да променят посткомунистическата система – което определено работи в интерес на путинизма.
Обратно - десетки хиляди руснаци на практика бягат от Русия и режима на Путин, купувайки имоти у нас и надявайки се да превърнат България в своя втора родина. Независимо от опитите те да бъдат превърнати в пета колона на руския режим у нас, при национално отговорна политика те могат да бъдат постепенно приобщени към демократичните ценности на българската нация.
Разбира се, преди да мисли за руснаците, бежанците или емигрантите, българските правителства трябва да мислят как да върнат стотиците хиляди български бежанци от цивилизования свят обратно в България - като направят България отново цивилизована и справедлива държава.
Но може би това ще се окаже поредният утопичен мит?


description: България ще получи 108 млн. евро за защита на границите, заяви председателят на Европейската комисия Жан-Клод Юнкер.

title: Юнкер: България ще получи 108 млн. евро за защита на границите

maintext:
Фотограф: Yves Herman
България ще получи 108 млн. евро спешна финансова помощ за защита на границите и справяне с бежанския поток, заяви председателят на Европейската комисия Жан-Клод Юнкер. Става въпрос за финансовата помощ, която премиерът Бойко Борисов заяви преди дни, че ще поиска от Брюксел."Нашата е цел е тази сума да достигне стойност от 160 млн. евро, каквото бе искането на премиера Бойко Борисов", уточни Юнкер. "В следващите няколко дни ще направим необходимото да подсигурим и тези 52 млн. евро, за да допълним сумата до 160 млн. евро. България няма да остане сама."В речта си за състоянието на съюза по-рано тази седмица Юнкер заяви , че до края на октомври още 200 европейски гранични служители и 50 транспортни средства трябва да бъдат изпратени у нас. По време на визитата на унгарския премиер Виктор Орбан в България тази седмица министър-председателят Бойко Борисов изтъкна, ч е ще иска да получи незабавно от ЕС 160 милиона евро, които да се използват за охрана на границите от мигранти . Орбан го подкрепи с думите:"Ако можем да дадем 3 млрд. евро на Турция, които не са в Европейския съюз, тогава е невъзможно да не може да дадем 160 млн. евро на българите, които са в ЕС".


description: Конкретното име, което ГЕРБ ще посочи, може да повлияе не само на резултата на собствения му кандидат, но и на разпределението на гласовете между останалите, коментират от "Алфа рисърч".

title: Балотаж и още две прогнози за президентските избори

maintext:
Борисов все още не е решил кой ще бъде канидатът за президент на ГЕРБ, конкуренцията сред левите кандидати е силна - ген. Радев, Тятана Дончева влиза с най-висок рейтинг и Ивайло Калфин, а Трайчо Трайков трябва да преодолява неустойчивото доверие към Реформаторския блок
От агенцията отчитат и "нарастваща "България влиза в кандидат-президентската кампания със запазващо се ниско доверие към всички основни институции: парламент - 8%, главен прокурор - 10%, правителство - 16%, президент - 21%. В зависимост от силата на кандидатурите и доминиращите теми в кампанията, тази постоянстваща криза на доверие може да доведе до протестен вот, или до апатия и слаба избирателна активност", прогнозират още от "Алфа рисърч".От агенцията отчитат и "нарастваща тревожност от външно-политическата среда и умерена критичност във вътрешно-политически план доминират в общественото мнение два месеца преди президентските избори. Сравнение с нагласите отпреди десет години (също в навечерието на президентски вот) показва изместване на фокуса от вътрешните към външните заплахи".
- Изборът на нов президент на България ще стане след втори тур.- Силната конкуренция на леви кандидати (трима основни) няма да демотивира, а ще мобилизира избирателите им.- Кой точно ще бъде кандидатът на ГЕРБ ще има по-голямо значение за изхода от балотажа отколкото при гласуването на първи тур.Тези три прогнози прави социологическа агенция "Алфа рисърч" на базата на резултатите от новото си национално проучване на обществените нагласи, проведено в периода 9-15 септември 2016г."Липсата на номинация от страна на най-голямата и управляваща партия ГЕРБ прави невъзможно точното отчитане на подкрепата за вече известните претенденти за президентския пост. Конкретното име, което ГЕРБ ще посочи, може да повлияе не само на резултата на собствения му кандидат, но и на разпределението на гласовете между останалите", коментират от "Алфа рисърч" неяснотата от все още необявената номинация на управляващата партия. ГЕРБ заявиха, че ще съобщят избора си на кандидат на 2 октомври, а в политическите кулоари списъкът с възможните имена през тази седмица отново се разширява, след като се беше свил до кмета на София Йорданка Фандъкова, обсъждана преди това заедно с възможна номинация на премиера и лидер на партията. В седмицата след празниците Бойко Борисов най-накрая ще трябва да вземеше решение кой влиза в битката за президентския пост."Алфа рисърч" не правят прогноза за вече известните кандидати на другите партии, защото при липсата на номинация на ГЕРБ и на яснота кои ще са всички кандидати в надпреварата - данните няма да са релевантни (в момента тече регистрацията в ЦИК - бел.ред.). Данните обаче показват, че 57% от гражданите с право на глас заявяват, че ще участват в президентския вот (все още не е ясно как ще се отрази първото задължително гласуване върху активността на изборите, както и ограниченията за секции в чужбина - бел.ред.)Социолозите отбелязват, че ниската подкрепа за лидерите на Реформаторския блок "вещае трудна кампания за Трайчо Трайков като кандидат на блок, по който има доста пукнатини".Затова пък вляво данните показват силна подкрепа за лидера на "Движение 21" и кандидат за президент Татяна Дончева. Оценката за нея е измервана като за лидер на партия, а не като за кандидат и тя отбелязва малък ръст спрямо юни тази година. Доверието в Дончева се е покачило до 21,9 % (от 20,8%) и тя запазва втората си позиция след Борисов, който има 32,6%.Ръст отбелязва и партията й - ако днес имаше парламентарни избори, "Движение 21" би било на прага на влизане в парламента с 3,9 % (при 2,6 % през юни). АБВ отбелязва спад до 2,9% (при 3,5%). Подкрепата за БСП също расте и при избори за Народно събрание в момента те биха спечелили 15,7% (при 12,8% през юни). Губещ вляво засега изглежда Георги Първанов Другите политически сили, които биха влезнали в парламента са ГЕРБ (също с ръст от 21,9% до 23,5 % през септември), Реформаторския блок с 5,5 % (лек ръст от 5%), ДПС с 5,1 % (спрямо 4,6%) и Патриотичния фронт с 4,6 %, (като те имат спад спрямо юни 4,9 %).За друг партиен лидер, който е и кандидат президент също може да бъде отчетено каква е подкрепата му -доверието към Красимир Каракачанов на ВМРО достига до 20%, което е много по-високо спрямо другите председатели на националистични формации - Валери Симеонов от Патриотичния фронт (13,4 %) и Волен Сидеров на "Атака" с 4,5 %. През юни тази година Каракачанов се е ползвал с 18,3%. Страховете от бежанците и международните проблеми дават и поле за подкрепа за патриотични и националистични кандидати.


title: В Чехия гласуваха да забранят на политици да имат медии

maintext:
Андрей Бабиш
Със 135 гласа в 200-местната долна камара на парламента на Чехия бе одобрен закон, ограничаващ правото на политици да имат бизнес, включително да притежават медии.Текстът засяга пряко интереса на финансовия министър Андрей Бабиш – най-големият частен работодател в страната. На компании, в които политици притежават голям дял, ще се забрани да участват в обществени поръчки. Няма да има и автоматично подновяване на субсидиите от ЕС за тях. Това става с поправки в закона обществените поръчки и за тях гласуваха всички партии без движението ANO на Бабиш. В момента той е много популярен и е водещ сред потенциалните кандидати да стане премиер след парламентарните избори догодина."Олигарсите трябва да изберат между това да са в кабинета и да получават субсидии, договори от държавни и общински институции или да притежават медии", заяви в профила си в "Туитър" премиерът социалдемократи Бохуслав Соботка.Бабиш би могъл да заобиколи забраната, като прехвърли собствеността върху медии или компании на партньор или член на семейството му. "Те са лузъри, които не знаят как стават нещата", цитира думите му www.idnes.cz , една от притежаваните от него медии.Законът се нуждае от одобрение и в Сената, но широката подкрепа в долната камара показа, че депутатите могат да преодолеят евентуално вето от сенаторите.


description: Имам лично решение на база на мои разсъждения в последните няколко седмици, обясни влизането си в кандидатпрезидентската надпревара бившият премиер.

title: Орешарски: Искаха да ме издигнат и от ляво и от дясно, кандидатирах се сам

maintext:
Пламен Орешарски
Фотограф: Надежда Чипева
"Аз се кандидатирам сам", заяви бившият премиер и настоящ кандидат за президент Пламен Орешарски пред Нова ТВ. По думите му представители и на лявото и на дясното политичесок пространство са искали да го издигнат за кандидат президент, а самият той е отговорил на очакванията на много български граждани."Преди няколко месеца въобще не допусках коментари на тази тема, а е имало опити да бъда кандидатиран за президент", заяви Орешарски. Хората от инициативния комитет, който го издигна, той определи като "просто имена". "Оставете инициативния комитет, това са поддръжници", каза той и посочи, че сред тях можело да бъдат и други. Той заяви, че е отговорил на очакванията на много български граждани и каза, че резултатът ще се види на 6 ноември. "Ще има много по-голям резултат, отколкото предполагате в момента", смята той."Аз се опитвам да ви обясня, че имам лично решение на база на мои разсъждения в последните няколко седмици, че има определени шансове страната ни да премине през тази сложна външнополитическа обстановка с минимални щети", заяви Орешарски. Той каза да не го свързват с БСП, макар че бил благодарен на партията и посочи, че е работил за държавата си с техен мандат и посочи, че "работил съм за държавата си и с мандат на СДС". Попитан как коментира версията, че ДПС стои зад кандидатурата му, а присъствието му е удобно и за ГЕРБ, той заяви, че всеки прави свои сметки.На въпрос за избора на Делян Пеевски за шеф на ДАНС, който доведе до продължителните протести и падане на кабинета му, Орешарски заяви, че това е било политическо решение и посъветва водещите да потърсят тогавашните лидери на БСП и ДПС Сергей Станишев и Лютви Местан. "Може би съм сбъркал, като съм го изпълнил това решение. Трябваше да разваля кабинета още тогава", заяви бившият премиер. По думите му ситуацията била много сложна и изрази съжаление, че няма стенограма.


description: Ще има две ленти за влизащите в София през Владая

title: Движението на тирове се ограничава заради очаквания засилен трафик днес

maintext:
Фотограф: Надежда Чипева
Очаква се интензивно движение на входовете на София, по автомагистралите "Тракия", "Хемус" и "Струма" и път I-1 (Е-79) София - Кулата. Необходимо е шофьорите да карат внимателно и със съобразена скорост, да спазват въведените ограничения, пътната сигнализация и указанията на "Пътна полиция", която следи и предприема необходимите действия за организацията на движението, напомня пътната агенция.
В последния от поредицата почивни дни - 6 септември, ще бъде ограничено движението от 14. 00 до 20.00 часа за тежкотоварни камиони по някои от най-натоварените пътища в страната, съобщава агенция "Пътна инфраструктура".В първия почивен ден - събота, 3 септември, над 80 хил. души, по думи на премиера Бойко Борисов, пресякоха границата с Гърция, опашки от преминаващи границата автомобили имаше и в следващите два дни. Затова сега се очаква наплив в обратната посока.Ограничението за тежкотоварни автомобили важи за следните пътища: Видин – Ботевград; Благоевград – ГКПП "Кулата"; в. "Коритна" – Велико Търново – Шумен; Русе - Велико Търново; ГКПП "Калотина" – ГКПП "Капитан Андреево"; Дуранкулак – Варна - Бургас; Околовръстен път София; Симитли - Гоце Делчев; Пловдив - Смолян; Бургас - Царево.Забраната не важи за превозни средства, транспортиращи бързоразвалящи се хранителни продуктии товари на температурен режим, живи животни и опасни товари.За улеснение на трафика през Владая и повишаване на пътната безопасност на 6 септември от 10.00 ч. до 20.00 ч., ще има две ленти за влизащите в София на път I-1 (Е-79). По този начин пътуващите към София ще могат да пътуват по-удобно и безопасно, посочват от пътната агенция и напомнят, че алтернативният маршрут е по магистрала "Люлин".В последния почивен ден ще има и две ленти за пътуващите към София на виадукт "Елешница" при 15-ти километър на АМ "Хемус". В момента се ремонтира платното за Варна и цялото движение се осъществява в съседното.


description: Проверката обхваща периода от 1 януари 2014 г. до средата на 2016 г. По думите на министъра одиторите са констатирали "липса на прозрачност и незащитени интереси на университета чрез сключени договори за рекламиране на обучението и изплащане на комисионни, както и при провеждане на обществени поръчки.

title: Прокуратурата и ДАНС ще бъдат сезирани за нарушения в Медицинския университет

maintext:
Проф. Ваньо Митев, ректор на МУ-София (в ляво)
Фотограф: Анелия Николова
Констатациите са много притеснителни, ще следим внимателно за изразходването на публични средства", обяви министърът на образованието и науката Меглена Кунева.
Проверката обхваща периода от 1 януари 2014 г. до средата на 2016 г. По думите на министъра о
за командировки в чужбина
Одитът на Медицинския университет в София ще бъде пратен на Прокуратурата, ДАНС и Агенцията за държавна финансова инспекция. "диторите са констатирали "липса на прозрачност и незащитени интереси на университета чрез сключени договори за рекламиране на обучението и изплащане на комисионни, както и при провеждане на обществени поръчки.Става дума за незаконосъобразно сключвани договори за обучение в чужбина и ръководството на МУ – София, незабавно трябва да прекрати изнесеното обучение на студенти в центрове в Швейцария и Германия, както и за образователен франчайз в Кипър, допълват от пресцентъра на просветното министерство.Установен е и прием и обучение на чуждестранни студенти срещу заплащане в несъответствие със законовата уредба, също и нарушения при реда за командировки в чужбина, както и при определяне на трудовите възнаграждения в университета.В одита, с който "Дневник" разполага, се посочва например, че за ректора на университета проф. Ваньо Митев са изразходвани бюджетни средствас "екзотични дестинации", "без да има реална възвращаемост за универститета". Сключвани са граждански договори за извършване на дейности, които имат постоянен характер като "прикрити трудови договори" и също договори със служители на университета за възлагане на дейности, които съвпадат със задълженията им по длъжностни характеристики.Проверени са три проведени процедури за закупуване на автомобили за одитирания период и експертната оценка установява, че и в трите случая има "техническите спецификации", които поставят "ограничаващи изисквания" - "не са дали възможност за равен достъп на кандидатите или участниците за участие в процедурата и са създали необосновани пречки пред конкуренцията". Също така според доклада липсва обосновка за необходимостта от закупуването на високопроходим спортен джип на стойност 177 108 лв.В друг раздел от одита се посочва, че през последните три години студентите, приети в платен прием са плащали различни таксти от регламентирания размер в Закона за висшето образование (5% от институционалния и/или програмен капацитет на университета). Освен това са приемани за обучение срещу заплащане чуждестранни студенти без писмен конкурсен изпит по биология и химия. "Управленска отговорност за допуснатите нарушения носи проф. Ваньо Митев – ректор на МУ – София.", отбелязват одиторите.


title: МВФ повиши прогнозата си за растежа на българската икономика до 3%

maintext:
[Министерският съвет]
Международният валутен фонд (МВФ) повиши прогнозата си за растежа на българската икономика през тази година до 3% след като през пролетта очакваше 2.3%. Това заяви ръководителят на редовната мисия на фонда в България Реза Бaкир на среща с министър-председателя Бойко Борисов, финансовия министър Владислав Горанов и управителя на БНБ Димитър Радев, съобщи пресслужбата на кабинета.Корекцията към повишение идва след като Националният статистически институт отчете 3-процентен растеж през второто тримесечие и 2.9% през първото на годишна база.Бaкир е изразил високата оценка на фонда за проведената оценка на активите и стрестовете на банките. По думите му резултатите показват, че българската финансова система е стабилна и сигурна, а институциите, ангажирани с регулациите и надзора на банките, работят по най-високите международни професионални критерии.Премиерът Бойко Борисов е изтъкнал, че след банковата криза през 2014 г. сегашното правителство не само е осигурило средства за преодоляване на последиците от фалита на четвъртата по големина банка в България, но и е предприело необходими законодателни и организационни мерки, за да не се допускат подобни кризи вбъдеще.Участниците в срещата очакват че дефицитът в края на годината ще бъде по-нисък от заложения, а министърът на финансите Горанов е прогнозирал, че "ако правителството изпълни своя пълен управленски мандат и страната не бъде връхлетяна от външни кризи, през 2018 г. държавният бюджет ще бъде балансиран".Според МВФ основните рискове пред българската икономика са влошаващата се демографска картина и големите икономически и социални дисбаланси между регионите. На срещата са дискутирани мерки за подобряване на управлението на държавните предприятия и стимули за частното потребление като двигател на растежа.


description: Полицията е установила мъж, за когото се предполага, че е участвал в палежа на кола на прокурор Лилия Микова от Костинброд. За палежа се разбра на 12 септември от съобщение на прокуратурата.

title: Полицията задържа мъж, който сам ѝ подсказа, че е подпалил кола на прокурор

maintext:
Фотограф: Красимир Юскеселиев
Полицията е установила мъж - Станислав Бончев, който сам е насочил разследващите към това, че е участвал в палежа на кола на прокурор Лилия Микова от Костинброд . За случая се разбра на 12 септември от съобщение на прокуратурата. Седем дни по-късно Бончев е бил поканен на беседа в полицията. Информацията, която Бончев им представил, била само като на човек, който е участвал в извършването на палежа, заяви по време на брифинг говорителят на главния прокурор Румяна Арнаудова.33-годишният Бончев е направил неволно самопризнания за участие в палежа. Но в момента, в който мъжът усетил, че може да бъде арестуван, се е отказал от думите си и е хвърлил 140 лв., колкото имал в джоба си, на масата, за да подкупи полицая.Успоредно с това обаче един ден след палежа прокурор Микова е получила писмо със закана за убийство. По плика е бил намерен ДНК материал и след експертиза е установено, че той напълно съвпада с този на Бончев.Така към момента срещу него са обединени три досъдебни производства - за подкуп; закана за убийство и палеж. Софийският градски съд му е наложил най-тежката мярка за неотклонение "задържане под стража", която той е обжалвал пред втората инстанция.Съдействие на полицията е оказала пострадалата Микова, която е посочила 20-ина души като предполагаеми извършители на палежа и изпращачи на писмото. Един от тях е бил Бончев. Като предполагаема причина за извършеното от него разследващите приемат факта, че Микова е внесла обвинителен акт срещу него за деяние от 2014 г.Тогава той е опрял пистолет към главата на друг мъж и му казала "ще те убия", затова и Микова го е обвинила в закана за убийство. След внасяне на обвинението в съда Бончев й казал по телефона, че е писала глупости в обвинителния акт, и е искал среща с нея, която тя е отказала.В заплашителното писмо към Микова са се съдържали обиди; предупреждение, че е наблюдавана отблизо; приканвана била да помисли за греховете си; уверение, че при следващото идване в Констинброд авторът на писмото щял да бъде с автомат и щял да "влезе вътре", както и заплаха, че се следят внуците й - момиче и момче.Последното предупреждение е дало интересна следа на разследващите. От думите на зам.-директора на ОДМВР - София, се разбра, че при огледа на палежа на колата в непосредствена близост до нея са намерени подредени две капачки от минерална вода със син и розов цвят заедно с бяла ръкавица. Цветът и броят на капачките имали ясна символика за връзка със заплашителното писмо, където заплахи има и към внуците - момиче и момче на прокурорката. Зам.-директорът заяви още, че няма нужда от специална квалификация, за да се направи логичната връзка за символиката. "Това ни даде възможност да свържем двете деяния и да търсим символика в синята и розовата капачка. Тези съвпадения ни дадоха основания да смятаме, че извършителят на двете престъпления е един и същ", допълни той.


title: Пожари горят в община Средец и в Хасковоско (допълнена)

maintext:
Фотограф: Юлия Лазарова
Нов пожар избухна в област Хасково, съобщи БНР. Пламъците са обхванали 2000 декара между селата Доситеево, Българин и Коларово. Ситуацията е критична, тъй като огънят влиза и в боров масив. В гасенето се включва и хеликоптер на военновъздушните сили, съобщиха от пресцентъра на министерството на отбраната.Кметът на село Доситеево е пострадал при гасенето на пожара и е настанен в пловдивска болница.Горят лозови масиви, овощни насаждения, пасища. По разпореждане на началника на отбраната ген. Константин Попов пожарът се гаси и от вертолет от състава на авиобаза "Крумово"."Към момента участват десет пожарни екипа, които участват в гасенето. Направили сме, така че пожарът да не навлезе в населените места. Към село Доситеево има разположени пожарни автомобили", каза областният управител на Хасково Станислав Дечев.Само преди дни беше потушен най-големият пожар за годината край Тополовград. Изпепелени бяха 12 000 декара площ, от които 9000 декара бяха борова и широколистна гора. От село Българска поляна бяха евакуирани 50 души. За палежа бяха задържани трима мъже. Те са освободени и продължава да се води следствие.Пожар гори и в района на 4 села в община Средец. За момента няма опасност за жителите на населените места.Огънят е на около километър от село Синьо камене, съобщи кметът на Средец Иван Жабов."Около Синьо Камене вече има техника, която е минала и е направила един вал преди селото, така че са взети превантивни мерки. Сега се работи около Кубадин, около Гранит. Пожарът е около тях, в тази територия", каза той.Три пожарни от местната служба се борят с огнената стихия. Проблем е и силният вятър, който постоянно сменя посоката си. Огнището е едно, но се разраства. "Валът е изключително дълъг, широк. Подготвяме една водоноска пет тона да замине, за да може да зарежда пожарните. Могат да зареждат от хидрантите в село Вълчаново, така че засега пожарникари, доброволци и горски овладяват положението", обясни кметът.Още две коли от пожарната в Бургас се очаква да помогнат за гасенето на пожара в общината. Към момента не е ясна причината за огъня, както и засегнатата площ.


description: Председателят на Европейската комисия Жан-Клод Юнкер е решил Кристалина Георгиева да излезе в неплатен отпуск за един месец, след като българското правителство я номинира за генерален секретар на ООН.

title: Кристалина Георгиева излиза в неплатен отпуск, докато трае надпреварата за ООН

maintext: Заместник-председателят на Европейската комисия (ЕК) Кристалина Георгиева излиза в неплатен отпуск за един месец, а комисарят Гюнтер Йотингер поема нейните функции през октомври. Това гласи решението на председателя на ЕК Жан-Клод Юнкер след решението на българското правителство да номинира Георгиева за кандидат за генерален секретар на ООН , предаде БНР.По думите на говорителя на ЕК Маргаритис Схинас в периода на отпуск Георгиева и ЕК ще направят необходимото, за да има ясно разделение между дейностите, свързани с нейната кандидатура, и работата й като еврокомисар. Това ще бъде направено при пълна прозрачност.Съветът за сигурност, който трябва да препоръча на Общото събрание на ООН кандидат за генерален секретар, трябва до края на октомври да излезе с решение. Вероятно с това е съборазено и решението на Юнкер.В първи реакции от Брюксел евродепутати от три от групите в Европейския парламент (ЕП) - Европейската народна партия (ЕНП), групата на социалистите и групата на либералите, приветстваха номинирането на Кристалина Георгиева за кандидат за генерален секретар на ООН. Унгарецът от ЕНП Йозеф Сайер заяви, че изборът на българското правителство е добър:"Госпожа Георгиева беше много активна, както в региона на Източна Европа, така и в целия Европейски съюз. Тя получава много подкрепа за работата си през този мандат. Скоро ще има и официална позиция на групата ни, но ние искаме да я видим на този пост в ООН."Германският евродепутат от групата на социалистите Йо Лайнен допълни, че България и цяла Европа могат да се гордеят с нея. "От сърце й пожелавам да стане генерален секретар на над 7 милиарда души на тази планета."Представителят на германските либерали Александър граф Ламбсдорф заяви, че е крайно време да се преодолее блокажът в процедурата с номинациите в Ню Йорк и Кристалина Георгиева може да се окаже точният кандидат за това. "Както знаем, решаващ глас имат 5-те постоянни членки на Съвета за сигурност. Още от работата си в Световната банка тя има опит както с американците, така и с руснаците. Надявам се Русия да я подкрепи, тъй като българско-руските отношения традиционно са добри", заяви Ламбсдорф.С днешното решение на Министерския съвет се сложи край на спекулациите около възможната смяна на българския кандидат в последния момент. Доскоро Кристалина Георгиева избягваше да коментира темата, но в рамките на откриването на сесията на ООН тя намекна, че обмисля подобен ход . Малко след това зам. външният министър на Русия Генадий Гатилов съобщи, че още миналата година Георгиева е обмисляла да се кандидатира и дори се е консултирала с руски дипломати, но впоследствие се е отказала. Коментарът на Гатилов дойде след съобщение на руското външно министерство, че канцлерът на Германия е лобирала в полза на българския комисар пред Владимир Путин на срещата на Г-20. Впоследствие Берлин отрече това.Все още няма официален коментар от Ирина Бокова. В интервю за "24 часа" вчера тя обяви, че не вижда сериозна причина да се оттегля от надпреварата


title: Към учителите: 8 приобщаващи игри за вашите ученици

maintext:
Тази статия е част от специалния проект "На училище" на "Детски Дневник". Поредицата разказва за най-важните промени, които влизат в сила от началото на учебната година с новия Закон за училищното и предучилищното образование. Заедно с това родителите могат да си припомнят най-важните съвети на специалистите как да подготвят децата за връщане към работния ритъм и да открият идеи за занимания през годината.
"Детски Дневник" публикува статията от сайта "Приобщи се" на Център за приобщаващо образование. Тя предлага осем приобщаващи игри, които учителите могат да предложат на деца от всички класове в началото на учебната година.(вдъхновена от: Tiffany Park Elementary School, Сиатъл)Необходими материали: листове за рисуване, моливи, бои, флумастри, цветен кадастронКак се играе: Обяснете на децата, че ще правите нестандартна "снимка на класа". Нека всяко дете нарисува свой автопортрет. Заедно с децата изрежете рисунките и направете колаж. Можете да залепите колажа пред класната стая или вътре в стаята на видимо за децата място.Тази съвместна дейност ще позволи на децата да изразят себе си, ще им покаже, че макар и да изглеждаме различни, има много неща, които ни свързват. "Аз съм аз и съм уникален." "Ние всички сме част от един и същ клас."Говорете за общите интереси, за приятелството, за това да приемаш различието и да го цениш.Понякога причината другите да ни възприемат по определен начин не е заради начина, по който изглеждаме, а заради начина, по който изразяваме себе си.За кого е подходяща играта: всички възрасти.Необходими материали: няма.За какво помага играта: развива усещането за това, че сме част от общността, инициира връзка между децата.Преди да започнете играта: Подредете столовете в кръгче, за да осигурите пространство на децата да се движат. Столовете в кръга трябва да са с един по малко от броя на децата.Как се играе: Децата сядат в кръга на столчетата си. Едно дете остава право в центъра на кръга. Застанете първо вие в средата и задайте примерните думи: "Всички мои приятели, които обичат да карат колело." Всички деца, които обичат да карат колело, трябва да сменят мястото си с друго дете. Онези, които не обичат, остават на столчетата си.Детето, което е в средата продължава: "Всички мои приятели, които носят дънки" и се опитва също да си намери столче, на което да седне. Децата си сменят местата. В средата идва детето, което не успяло да седне на столче. Играта наподобява "Музикални столчета".Варианти: Ако нямате възможност да разместите класната стая, така че да подредите столовете в кръг, можете да използвате следните команди:"Да станат всички мои приятели, които ... са гледали филма "Замръзналото кралство"."Да плеснат всички мои приятели, които... обичат кучета.""Да скочат всички мои приятели, които.имат тъмна коса."Децата могат да се редуват по часовниковата стрелка. Важно е всички да кажат думите: "Всички мои приятели, които"За кого е подходяща играта: за всяка възраст.Необходими материали: няма.Необходимо е достатъчно голямо пространство според броя на децата, които участват.Разделете класа на 2 или повече групи. Броят на децата в една група не бива да надвишава 12. Нека всяка група образува кръгче. Добре е децата да са близо едно до друго. За целта, преди да дадете старт, помолете децата да минат крачка напред.Как се играе: При сигнал "Старт" от Ваша страна, всяко дете хваща за ръцете когото си избере от кръгчето, като няма право да се хваща за децата, които са от двете му страни. Всички се оплитат. Целта на играта е децата да се разплетат, без да си пускат ръцете. Разбира се можете да направите играта състезателна. Групата, която първа се разплете, печели. Можете да говорите за това, че разплитането изисква много общуване, взаимна подкрепа и отборна работа.Варианти: Може да опитате с целия клас без да разделяте децата на групи. Колкото повече участници има, толкова по-сложно е общуването (решаването на проблеми), но и по-забавно.Усложнете правилата – например, всяко дете трябва да хване с всяка ръка различно дете, а не едно и също с двете си ръце. В следващ кръг на играта може правилото да включи и това децата да не си говорят, докато се разплитат, а да се разбират без думи.(от помагалото "С ръце и сърце около света" Идея за игра: Открий какъв съм азВреме: 15 мин.Необходими материали: Листа с различни характери и роли. Подгответе характери и роли на хора, които са различни от нас по един или друг начин – цвят на кожата, икономическо положение и към които знаете, че има предразсъдъци. Ролите трябва да са толкова, колкото са участниците. Може някои роли да се повтарят.Цел: Участниците да получат разбиране за това какво е предразсъдък. Работа с цялата групаПримерни роли:Аз съм беден – присмивай ми сеАз съм с увреден слух – викай ми, когато ми говоришАз съм ром – ти мислиш, че съм мръсенАз съм чужденец – гледай ме странноАз съм с увреждане и се движа бавно – не ме изчаквай – ти бързашАз съм жена – шофьорАз съм рус/аАз съм красив/а – прави ми комплиментиАз съм арабин – страхувай се от менАз съм от САЩ – имам много долариНасоки: Разлепете ролите на гърба на всеки от класа, без той/тя да вижда и без да знае каква е неговата/нейната роля. Сега нека всички да започнат да се разхождат, да четат ролите на другите и да правят това, което е написано на листа, или което са чували за такъв тип човек, но без да издават какво е написано. Участниците трябва да се опитат да разберат какво пише на гърба им. Нека това да продължи докато всички разгледат и "общуват" с всички.Съберете групата и дискутирайте с всички.Примерни въпроси към всеки един последователно:Какво се случваше с теб? Как се държаха другите?Как се чувстваше ти? Кой/какъв си мислиш, че беше?След като сподели, нека всеки един да прочита листчето с неговата роля.Дискутирайте отново: Справедливо ли е такова поведение към тази група хора, към която ти принадлежеше? На какво се дължи такова поведение? Често ли се случва в нашето общество? Имаш ли примери за друга група хора, или със самия теб, някой да се е отнасял с пренебрежение или с неуважение? Справедливо ли е такова отношение? Има ли нарушение на някое от правата? Как да избегнем подобно отношение?(от помагалото "С ръце и сърце около света" Идея за задача: Открийте приликитеВреме: 15 мин.Цел: Участниците да достигнат до разбирането, че всички човешки същества са различни и уникални и заслужават уважение и зачитане. Въпреки това, хората имат и много общи неща помежду си.Необходими материали: Бели листа и химикалки.Работа в групи до 6-8 човекаНасоки:1: Съберете участниците в малки групи. Нека всяка група да вземе лист хартия и да направи на него две колони – колона Прилики и колона Различия.2: За 5 минути, нека участниците да обсъдят и да запишат приликите за всички в тяхната група. Например: всички са българи, говорят един език, всички имат тъмен цвят на косата, всички празнуват рожден ден през лятото, всички живеят в един град и т.н.3: След това за още 5 мин. групите да отбележат кои са различията, които откриват. Например: различен пол, различен цвят на косата, някои имат братя, други сестри, а други са сами и т.н. Когато записват приликите и различията е важно участниците да се консултират с всички членове от групата, без да пренебрегват никого.4: Нека всяка група да представи приликите и различията.5: Дискутирайте, примерни въпроси:Кое е онова, което ни свързва? А онова, което ни прави различни?Кое виждаме по-лесно – приликите или различията?Как ви карат да се чувствате различията, когато трябва да общувате с някого, който е различен?6: В заключение, ако прецените, можете да направите на флипчарт хартия един общ списък с прилики и различия на цялата група, който да окачите на стената, така че това да бъде като един празник на приликите и толерантността към различията.(от помагалото "С ръце и сърце около света" Идея за задача: Да заемем позиция – гласувай с краката си!Време: 10 мин.Цел: Участниците да формират свое мнение по отношение на различията между хоратаНеобходими материали: Пространство за движение из стаята.Работа с цялата групаНасоки: Разделете стаята на две с мислена линия: от едната страна са съгласните, от другата, несъгласните. Нека участниците да се движат, за да изразят позицията си по твърдението, което чуят от вас. След всяко от твърдение, някои от децата могат да кажат защо са избрали дадената позиция.Ето идеи за твърдения:Ние хората имаме повече прилики, отколкото разлики помежду си.Категоризацията на хората по цвят на кожата е само условна, няма биологични разлики между отделните групи хора заради различния цвят на кожата или различната култура.Светът е опасен, защото в него живеят хора, които са прекалено различни едни от други.Всички хора са родени с равни права, независимо от културата им.Няма смисъл хората от различни култури да общуват помежду си.Светът е по-интересен когато има различия.Приликите са по-важни от различията между хората.Когато хората не постигат съгласие по даден въпрос, е по-добре те да прекратят общуването.Можете да заключите, че въпреки различния цвят на кожата, езика и култура, въпреки различията в начина на живот на хората по света, ние всички сме преди всичко хора, имаме равни права и е необходимо да се научим да ценим различията и да общуваме въпреки тях.(вдъхновено от: http://www.playworks.org Необходими материали: достатъчно голямо и безопасно пространство.За кого в подходяща играта: за децата в детска градина и предучилищна възраст.Преди да започнете играта: С преброяване 1, 2, 3 разделете класа на 3, 4, или 5 отбора. В зависимост от възрастта и възможностите на децата в класа можете да сформирате и повече групи.Задайте на всяка група да бъде определено животно. Първа група е слон, втора група – вълк, трета - куче и т.н. Заедно определете звука, който издават животните. Вълкът - вие (Аууу!), кучето - лае (Бау-бау!). Какво прави слонът?Убедете се, че всяко едно от децата знае какво животно е. Размесете хубаво групите. Децата трябва да затворят очи. Уверете се, че имате достатъчно пространство и няма наоколо опасни предмети, в които могат да се блъснат или спънат.Как се играе: Участниците държат очите си затворени по време на играта. Целта е да намерят животното като тях, като само издават звук, докато се разхождат из стаята. Посъветвайте ги да ходят бавно и, ако преценят, да държат ръцете си напред, за да не се ударят в нещо. Победител е отборът, който първи се групира. Играта може да приключи, когато всички групи намерят своите съотборници.Варианти: Можете да разделите децата по отбори като им раздадете карти с едни и същи животни. Ако имате 20 деца, които искате да разделите в 5 групи, за целта е необходимо да имате по 4 еднакви карти. След играта дискутирайте трудно или лесно им е било, какви стратегии са използвали, за да се ориентират, успели ли са да си помагат, докато се търсят и т.н.Вариант за по-големи ученици: Разделете учениците по двойки. Вместо животни подгответе чифтове листчета с различни дейности, състояния, емоции (карам колело, проверявам си пощата, гледам телевизия, ям спагети; тъжен, весел, ядосан.) Раздайте листчета на учениците или им дайте сами да изтеглят.Идеята е същата. При подаден от Вас сигнал всеки трябва да намери своя партньор. Като за по-големите, вместо да затворят очи и да издават звуци, правилото е да използват само жестове и мимики. Всеки сам решава как да имитира написаното. Играта приключва, когато партньорите по листчета се съберат.Необходими материали: Шаблон на лице или човешка фигура, различни видове моливи, бои, флумастери, пастели.Какво правим: Раздайте на всяко едно дете лист с шаблона. Дайте им възможност да изберат средства за рисуване. Всеки оцветява фигурата. Накрая коментираме. Всички рисунки са различни, защото и всеки от нас е уникален.Получаваме едни и същи възможности, но резултатът при всеки е различен. Защо е така? Как подбираме цвета, с който да рисуваме, как избираме средствата за рисуване и т. н. Това обаче не прави едни рисунки по-добри или по-лоши от други.Всеки пише името си. Закачаме рисунките на видно място. Това е вашата мини-галерия и всеки е дал своя принос класната стая да изглежда цветна и красива. Можете да използвате всякакви картинки за оцветяване. Обвържете ги с конкретна тема или предстоящо събитие.


description: "Казвайте повече с вашите 140 символа! Снимките, видеоклиповете, файловете във формат GIF, въпросите и цитатите не се броят", се казва в официално съобщение.

title: Twitter разреши по-дълги съобщения

maintext: Групата Twitter смекчи правилата си, ограничаващи съобщенията до 140 символа, предаде "Франс прес". Новият момент е, че снимките и видеозаписите няма да се броят като символи в туитовете."Казвайте повече с вашите 140 символа! Снимките, видеоклиповете, файловете във формат GIF, въпросите и цитатите не се броят", се казва в официално съобщение на компанията, която се опитва да разшири аудиторията си и да постигне печалби за първи път в историята си.Twitter има 310 милиона потребители, но от създаването си, социалната мрежа, така и не е стигнала до нетна печалба. Нещо повече, второто тримесечие на годината беше приключено със загуба от 107 милиона долара.За да отговори на конкуренцията на други платформи и социални мрежи, Twitter добави неотдавна нови услуги, като например възможността за излъчване на клипове директно. Не спират и слуховете, че компанията ще бъде продадена или че ще бъдат взети драстични мерки за съкращаване на разходите й.


description: Военната тежест върху бюджета и социалната сфера е вече критична, смята украинският президент

title: Порошенко се опасява, че Украйна губи подкрепата на Запада в конфликта с Русия

maintext: За Украйна става ве по-трудно да си осигури подкрепа от Запада в борбата срещу руската агресия. Продължаваме да имаме нужда от силна международна подкрепа. Това заяви днес украинският президент Петро Порошенко по време на първото му заседания след края на лятната ваканция, съобщи Ройтерс, цитирана от БТА. Той допълни, че не изключва възможността за пълномащабно руско нахлуване в Украйна. "Но осигуряванто на тази подкрепа става все по-трудно за нашите дипломати заради различни обективни и субективни фактори", допълни украинският държавен глава.Той посочи, че страната ще похарчи 3 % от вътрешния си брутен продукт за отбрана през 2017 г, предаде ТАСС. По думите му това е много в сравнение с похарчените средства в размер на 1 % в предишните гиодини. "Повече не можем да си го позволим, тъй като военната тежест върху бюджета и социалната сфера е вече критична", от беляза Порошенко.Украинският държавен глава изрази притеснение, че през следващата година предстоят избори в няколко европейски държави, което според него може да управляват политически сили, сколонни на компромис с Русия.


title: Пореден избор в съдебния съвет доказа, че не трябва да има отсъстващи

maintext: Съдийската колегия на Висшия съдебен съвет (ВСС) избра Мария Кузманова за свой представител в Управителния съвет на Националния институт по правосъдие. Тя бе подкрепена от 7 души, а другият кандидат - Камен Иванов получи четири гласа. Предстои одобрението на Кузманова от пленума на съвета, съобщи " Правен свят ". От заседанието днес отсъстваха Калин Калпакчиев и Юлия Ковачева, които са част от т.нар. опозиция в съвета.Промяна в Управителния съвет на института, който се грижи за обучението на кадрите в съдебната система, се наложи след последните промени в Закона за съдебната власт, според които всяка колегия на ВСС трябва да има свой представител.Миналата седмица съдийската колегия не успя да избере кой да я представлява в НИП. Имаше три неуспешни опита за избор, тъй като при всяко гласуване имаше равенство на гласовете в подкрепа на кандидатите - 6 на 6. Тогава се гласува между Светла Петкова, Камен Иванов, Галина Карагьозова и Каролина Неделчева. Поради отсъствието на двама членове, които обикновено гласуват с мнозинството - Милка Итова и Мария Кузманова, колегията не стигна до избор.Заради разногласията в съдийската колегия между представителите на т.нар. мнозинство и опозиция и липсата на избор на представител се обърка и извънредното заседание на пленума на ВСС в последния работен ден миналата седмица, сряда. То бе насрочено, защото учебната година на магистратите трябва да започне.На предишното си заседание прокурорската колегия за минути и без дебати избра Незабравка Стоева за свой представител в института.В края на юни бившият министър на правосъдието Миглена Тачева беше избрана за шеф на НИП в състезание с досегашния директор Драгомир Йорданов. Мандатът е за срок от 5 години. Избраните представители на двете колегии на ВСС в 7-членния Управителен съвет обаче ще останат само до 2017 г., когато ще се избира нов ВСС.В Управителния съвет на НИП участват главният прокурор, председателите на Върховния касационен и административен съд, министърът на правосъдието, деканът на Юридическия факултет на Софийския университет и двамата представители на ВСС.


title: "Хавана клуб" е на път да се върне на пазара на САЩ

maintext:
Гигантска реклама на световноизвестното питие се вижда над емблематичния крайбрежен булевард в Хавана "Ел малекон".
Фотограф: Desmond Boylan
Известният кубински ром "Хавана клуб" се готви отново да навлезе на пазара в САЩ, съобщи ръководството на компанията производител.Чакахме 16 години за отварянето на този пазар, който е най-големият в света за ром, каза майсторът по производството на напитката Хосе Наваро, цитиран от ДПА.Търговската марка "Хавана клуб", която е собственост на френската група "Перно Рикар" (Pernod Ricard) и на кубинската "Куба рон" (Cuba Ron), спечелиха съдебна битка срещу "Бакарди" (Bacardi) в началото на годината, откривайки възможността марката да навлезе в САЩ.Преди това "Бакарди" използваше търговската марка "Хавана клуб" на пазара в САЩ над 20 години, а кубинско-френските собственици я пласираха в останалата част на света.Въпреки съдебната победа кубинско-френският тандем ще трябва да почака, преди да навлезе на пазара в САЩ, заради санкциите на Вашингтон, които все още забраняват вноса на кубински продукти в северноамериканската територия.Компанията планира да завладее нови пазари, сред които са и САЩ, каза генералният директор на "Хавана клуб интернешънъл" (Havana Club International) Жером Котен-Бизон."Хавана клуб" продава продуктите си в 125 страни и на тези пазари се пласират над 50 млн. бутилки ром всяка година, сочат статистически данни на компанията.


title: Пътят през Лом е планиран за ремонт догодина

maintext:
Фотограф: Надежда Чипева
Цялостният ремонт на участъка от път ІІ-81 през град Лом е заложен в програмата на агенция "Пътна инфраструктура" за 2017 г. , съобщи агенцията след като жители на града протестираха срещу тежкия трафик, довел преди ден до катастрофа с един убит и осем ранени.
през града е с паважна настилка с много слягания и пропадания. Въпреки многократните изкърпвания с асфал, състоянието и бързо се влошава от недоброто отводняване и от натоварения трафик, уточнява агенцията.
Успоредно на пътя има отводнителен канал, но от години той е запушен.
Освен това пътят е с голям надлъжен наклон с много завои, описва ситуацията пътната агенция.
В съобщението й се отбелязва, че в началото на участъка има поставен знак за неравности с действие 3000 м, както и поставени знаци за ограничение на скоростта на 40 км, които често не се спазват. Тежкотоварният трафик, който минава през града заради ремонтите на други републикански пътища в района, допълнително причинява разрушения на пътното платно.
Цялостен ремонт на участъка в момента не може да бъде направен както поради липса на средства, така и порави затварянето за ремонт на участък по алтернативния път Видин - Димово, уточнява агенцията.
Двукилометровата отсечка


description: Министерството на околната среда и водите и алпинистът Боян Петров отлагат във времето, но ще реализират заедно масово изкачване на върхове в български планини. Това информират от пресцентъра на ведомството в четвъртък, когато Боян Петров беше изписан от Военномедицинска академия.

title: Боян Петров ще води зимен поход до Мальовица в началото на 2017 г.

maintext:
Фотограф: Анелия Николова
Министерството на околната среда и водите и алпинистът Боян Петров отлагат във времето, но ще реализират заедно масово изкачване на върхове в български планини. Това информират от пресцентъра на ведомството в четвъртък - ден, след като Боян Петров беше изписан от Военномедицинска академия Походите, които ще са част от кампанията на министерството "Яко е да си еко", ще започнат в началото на 2017 г.Обявеното за 11 септември изкачване на връх Мальовица се отлага за зимата в началото на следващата година, след като известният алпинист напълно се възстанови от травмите, получени при пътния инцидент в Кресненското дефиле в края на август. Датата ще бъде съобщена допълнително."Дотогава всички желаещи имат възможност да се подготвят добре за снежното предизвикателство. Важното е да не се отказват – изкачване ще има", казва алпинистът зоолог от Националния природонаучен музей към БАН.На 2 октомври т. г. Национален парк "Централен Балкан" ще организира поход до хижа "Рай" в рамките на 25-ата годишнина на парка.Ден по-рано, на 1 октомври, от 11 до 18 часа ще са тържествата за празника в местността "Бяла река" край Калофер. В 16 ч започва официалната част с представяне на научно-популярната книга "Биологичното разнообразие в НП "Централен Балкан".


description: Домакините се доближиха на една победа от спечелването на турнира.

title: Канада поведе на Европа във финала на Световната купа по хокей

maintext:
Канада се наложи с 3:1 в първия мач от финалната серия
Канада победи сборния отбор на Европа с 3:1 в първия мач от финалната серия на Световната купа по хокей на лед.
Пред повече от 18 хиляди зрители в зала "Еър Канада" домакините стигнаха до успеха след попадения на Брад Маршан, Стивън Стамкос и Патрис Бержерон.
Канадците взеха солиден аванс още през първата третина, след като Маршан откри резултата след само три минути игра, а 11 минути по-късно Стамкос се разписа за 2:0.
Словакът Томаш Татар намали изоставането на Европа с гол в седмата минута на втората третина, но Бержерон сложи точка на спора в средата на последната част.
Световната купа по хокей на лед се провежда за пръв път от 2004 г. и общо за трети в историята. Канада спечели предишното издание на надпреварата, а САЩ - първото през 1996 г.
Вторият мач от финалната серия е в петък от 3.00 часа сутринта българско време. Играе се до две победи от три срещи.


description: "Истинската цел на тази кандидатура (на Пламен Орешарски за президент - бел. ред.) е като чинийките, които изстрелват хората с пушки, за да се упражняват – да имаме строго отрицателен герой, на чийто фон да изпъкне положителния герой, когато се появи".Трайчо Трайков, кандидат за президент

title: Цитат на деня: Кандидатурата на Орешарски е като чинийките за отстрел

maintext:
Фотограф: Цветелина Белутова
"Истинската цел на тази кандидатура (на Пламен Орешарски за президент - бел. ред.) е като чинийките, които изстрелват хората с пушки, за да се упражняват – да имаме строго отрицателен герой, на чийто фон да изпъкне положителния герой, когато се появи".Това заяви в сутрешния блок на БиТиВи Трайчо Трайков, кандидат на Реформаторите за президент на предстоящите избори.Трайков имаше предвид и думите на самия Орешарски, че би се радвал на подкрепата на ГЕРБ, доколкото управляващата партия още не е обявила свой кандидат.


title: Нов пакет дава още 40 конски сили за "Порше Макан Турбо"

maintext: Нов "Перформънс пакет" за "Макан Турбо" лансира германският производител "Порше". Най-забележителната новост в него е повишената с 40 конски сили мощност на 3.6-литровия V6 бензинов мотор и прибавените 50 Нм към въртящия момент.Със своите 440 коня и 600 Нм компактният кросоувър се изстрелва до 100 км/ч за 4.4 секунди (или с 4 стотни по-бързо). Максималната скорост е 272 км/ч, или със 7 км/ч по-висока."Порше Макан Турбо" с перформънс пакета получава и нова спирачна система, при която предните дискове са с 30 милиметра по-големи (390 мм). Освен това колата има намален с 1.5 см просвет и спортни настройки на шасито. Изпускателната система също е спортна.Вариантите за персонализация на кросоувъра включват повече външни цветове и тапицерии, а сред джантите присъстват и такива с размер 21 цола. Фаровете са изцяло светодиодни.


title: Проектната компания за газовия хъб ще е с до 50% за стратегически инвеститори

maintext:
Георги Гегов, изпълнителен директор на Булгартрансгаз" ЕАД.
Фотограф: Георги Кожухаров
Предвижда се създаването на ново търговско дружество, дъщерно на "Булгартрансгаз" ЕАД, което да поеме изграждането на европейския газов хъб "Балкан", съобщи днес изпълнителният директор на компанията Георги Гегов пред участниците в инвеститорската кръгла маса, която се провежда край Варна. Той уточни, че стратегическите инвеститори могат да получат до 50 на сто от акциите в новото дружество, съобщи БТА.Създаването на хъба предполага възможности за нови газови потоци на територията на страната, като трасетата могат да бъдат северно или южно от Стара планина, посочи Гегов. Той уточни, че това ще даде възможност за увеличение на преноса на газ през страната до 43 млрд. куб. м годишно.По думите на Гегов необходимите инвестиции за изграждане на трасетата ще бъдат около 1.5 млрд. евро, като точната сума ще стане ясна след приключването на предпроектните проучвания, които са предвидени за 2017-2018 г. Гегов каза още, че в зависимост от инвеститорския интерес може да се избере и вариант с изграждането на два, а не на един тръбопровод.Седем са сериозните причини България да е идеалното място за газов хъб, изтъкна Гегов пред участниците във форума. По думите му част от тях са географското положение на държавата, това, че тя е надежден партньор с добре развита газопреносна мрежа и налични компресорни станции, както и че се работи по диверсификацията на източниците със съседните държави. В момента в Европа има 17 точки за търговия с природен газ, повечето от които са виртуални, допълни Гегов. Той припомни, че на Балканите няма регионален хъб, а изграждането на такъв е съвместимо с всички възможни бъдещи проекти, включително с черноморски газопроводи.


title: Облаците ще се задържат, но валежите ще спрат

maintext:
Фотограф: Надежда Чипева
През следващото денонощие ще е предимно облачно, но валежите ще намалеят, на много места и ще спират, съобщи "Фокус" като цитира дежурния синоптик
.
Временни разкъсвания на облачността ще има през нощта срещу четвъртък над Западна България. Ще духа слаб до умерен вятър от запад-северозапад. Минималните температури ще са предимно между 10° и 15°.
Максималните ще са от 13 – 15° в североизточните до 20 – 22° в югозападните райони. Атмосферното налягане ще се повиши и ще бъде около средното за месеца.
По Черноморието ще бъде предимно облачно, но почти без валежи. Ще духа слаб до умерен вятър от северната четвърт. Максималните температури ще са 15 - 18°. Вълнението на морето ще е 2 - 3 бала. Температурата на морската вода е 23 - 24°.
Над планините ще бъде предимно облачно и на много места ще превалява. Ще духа умерен, по високите и открити части и силен вятър от запад-северозапад. Максималната температура на височина 1200 метра ще е около 10°, на 2000 метра около 5°.
В четвъртък облачността отново ще се увеличи. Само на отделни места ще превали слаб дъжд. Ще духа слаб северозападен вятър. Минималните температури ще са между 8° и 13°, а максималните - между 16° и 21°.
Още през нощта срещу петък облачността ще намалее и през деня минималните температури ще се понижат с още 2-3 градуса. През деня времето ще бъде предимно слънчево и дневните температури ще се повишат слабо.
В събота ще има променлива облачност, по-често значителна привечер и през нощта срещу неделя. На отделни места отново ще превали слаб дъжд. Температурите ще останат без съществена промяна.
на Националния институт по метеорология и хидрология (НИМХ) при БАН


title: "Ислямска държава" забрани футболните съдии и измисли свои правила

maintext:
Терористичната организация е измислила свои правила
"Ислямска държава" забрани рефери да свирят мачове в територии, които са част от нейните владения, пише английският "Мирър".Терористичната организация осъжда правилата на ФИФА и ги обяви за несъпоставими с Шериата. Базираната във Великобритания Сирийска обсерватория на човешките права разкри, че ИД е обявила официалните футболни правила за нелегитимни.Терористите са създали собствен правилник, който да е в хармония с техните вярвания. Едно от нововъведенията им казва, че контузен играч има право да иска компенсация или да търси отмъщение срещу този, който ги е контузил.Всеки, дръзнал да се противопостави на новите правила, рискува да бъде наказан с 80 удара с камшик, твърдят английските медии.


title: Оздравяването на общини - дисциплиниращо, но и скъпо за бюджета

maintext: "Дневник" публикува анализа от Седмичния бюлетин на Института за пазарна икономика. В края на май месец бяха приети промените в Закона за публичните финанси, с които се въведоха нови правила за откриване на процедура по финансово оздравяване на общини и се отвори възможност за предоставяне на безлихвени заеми от централния бюджет. Веднага след приемането на новите текстове коментирахме някои от недъзите на този механизъм, който, макар и по идея да има дисциплиниращ характер, може да доведе както до финансови, така и до политически проблеми, без всъщност да реши големите структурни предизвикателства пред общинските бюджети (виж " Четири въпроса за оздравяването на общини ").Няколко месеца след приемането на този механизъм вече знаем първата група общини, чиито финансови показатели са влошени и съответно е необходимо откриване на процедура по финансово оздравяване. Спрямо данните към средата на 2016 г. това са общо 36 общини в страната, сред които са и областните центрове Видин, Кърджали, Ловеч, Перник, Сливен и Смолян. Към момента се знае, че всички са изготвили проекти на своите планове за финансово оздравяване и се очаква (или вече се дискутира получено) становище на финансовото министерство.Без да се дават много детайли, публичните изяви на финансовия министър показаха недоволство от голяма част от получените оздравителни планове, което ни навежда на мисълта, че ще се изискват повече мерки. Това, което липсва като публична информация към момента, обаче е и размерът на поисканите безлихвени заеми, тоест сумата, която българският данъкоплатец ще задели, за да спасява закъсали общини. Правим уговорката, че законът позволява този заем да не се връща (по предложение на финансовия министър и с акт на Министерски съвет) и на практика да се превърне в безвъзмездна помощ за оздравяване.Проверка на ИПИ в публикуваните проекто планове на част от местните власти потвърждава донякъде становището на финансовото министерство за недостатъчно добре обосновани планове, както и нашите опасения, че повечето общини изискват от държавата доста сериозни суми.От оскъдния брой оздравителни планове, публикувани онлайн, прегледахме тези на 8 общини - това са Перник, Ловеч, Неделино, Доспат, Рудозем, Кърджали, Видин и Сливен. Видно е, че закъсалите общините възнамеряват да използват исканите средства най-вече за погасяване на стари задължения. Самите планове дават представа за състоянието и задлъжнялостта на общините, но в общия случай не представят ясна стратегия за оздравяването им във фиксирания тригодишен период.За да могат да подобрят финансовото си състояние в идните три години, общините предприемат сходни мерки за действие. От страна на приходите, почти всяка община е обещала, че ще се работи усилено по подобряването на събираемостта на данъка върху недвижимите имоти и данъка върху превозните средства. Предприето е и повишаването на редица такси - за ползване на тротоари, пазари и тържища, технически услуги. Както и въвеждането на нови – за синя зона за паркиране, за използване на спортни зали съоръжения на общините, хижи, басейни и т.н.Освен увеличението на такси и данъци, някои от общините прибягват до по-нестандартни мерки за повишаване на приходите и ограничаване на разходите, като например откриване и популяризиране на дарителски сметки за събиране на помощни средства за общината, намаляване разходите за улично осветление или свеждане на ремонтите до абсолютен минимум. По отношение на разходите повечето общини предприемат оптимизация на бюджетите на местната администрация, като ще се спестява и от бюджетите за културни дейности и от финансирането на спортните клубове.В общинаприходните мерки, в т.ч. по-добрата събираемост на данъците върху недвижимите имоти и превозните средства, както и увеличението на данъка за придобиване на имущество и увеличението в размера на някои такси, е оценено да донесе повече приходи в размер на около 2.6 млн. лв. повече приходи до 2019 година. По отношение на разходите община Перник ще съкращава разходите за издръжка с около 1.2 млн. лв. годишно (общо 3.5 млн. до 2019 г.), както и разходите за персонал, в т.ч. в общинския съвет, с 350 хил. лв. до 2019 година.Перник, която е общината с най-висок размер на просрочените задължения по бюджет към средата на 2016 г. (18.5 млн. лв.), е поискала от държавата 20 млн. лв. безлихвен заем (16 млн. лв. до края на 2016 г. и 4 млн. лв. през 2017 г.). В замяна на това, наред с вече споменатите мерки, общината предлага ревизиране на договорите за строителство, приоритизирането на разходите за текущ ремонт (като те се сведат само до поемане на неотложните ремонти) и "строг контрол" над разходите за улично осветление.Очакваният фискален ефект от заложените от Перник мерки по оздравяването възлизат на 10.2 млн. лв., като всички средства ще бъдат използвани за погасяване на просрочени задължения, както и за връщане на предоставените безлихвени заеми. Срещу тези мерки обаче стои безлихвен заем от 20 млн. лв. от държавата.Община(виж тук ), която е веднага след Перник по размер на просрочени задължения по бюджет (17.6 млн. лв.) е заявила, че иска 17.25 млн. лв. под формата на временен безлихвен заем. Със средствата общината разчита да покрие просрочия и текущи разходи, като така преведе стойностите на финансовите си показатели в допустимите рамки. За да увеличи събираемостта на приходите, община Сливен предвижда увеличаване на такса битови отпадъци с по 17% през следващите 3 години, увеличаване на такса за ползване на детски градини от 35 лв. на 45 лв., както и увеличаване на такса придобиване на недвижимо имущество от 2,2% на 2,8%.От оздравителния план става ясно, че общината е плащала нереално голяма сума за сигурност (главно охрана на общински обекти) - близо 1 млн. лв. годишно. Сега съответните договори ще бъдат ревизирани. Високи разходи са записани и за социални услуги. Те достигат 14 лв. на жител, като средното ниво в другите общини в страната е 9 лв.Общинаще поиска 7.8 млн. лв. от държавата. За да може да подобри финансовото си състояние, общината ще предприеме вдигане на данъците върху имотите, по-мощните автомобили и туризма. Разходите ще се сведат на минимум, като се направят съкращения в администрацията и се намалят културните и спортни бюджети.Исканият кредит от общинае 6.6 млн. лв., като според публикувания доклад сумата ще бъде възвърната до средата на 2019 година. Мерките, които общината е предприела включват повишаване събираемостта на данъка върху недвижимите имоти и данъка върху превозните средства, патентния и туристически данък. За да намали разходите, Доспат ще отреже от разходите за издръжка на администрацията и ще ограничи капиталовите разходи, финансирани от собствени приходи.В подобен дух са и останалите оздравителни планове.Макар в самите планове да са залегнали дисциплиниращи мерки - по отношение както на приходите, така и на разходите, в общия случай по-голямата цена на оздравяването пада върху централния бюджет. Това е очаквано на фона на това, че по-голяма част от парите отиват за стари задължения, както и поради структурата на местните бюджети, която не дава достатъчно инструменти на местните власти и на практика може да вкара бюджета в сериозни проблеми с подписването на един или друг неизгоден договор. Размерът на безлихвените заеми безспорно ще направи въпросните общини още по-зависими от централната власт, тъй като възможността за допълнителна субсидия, тоест опростяване на заема, е повече от примамлива. Колкото до данъкоплатците, те поне могат да се надяват, че някои от мерките срещу прахосничеството на местно ниво ще проработят и местните финанси на някои проблемни общини ще влезнат в ред, макар и най-вероятно на висока цена за бюджета. В дългосрочен план, дебатът за децентрализацията и данъчните правомощия на местните власти ще остане по-важен от процедурата по оздравяване на общини.


description: Вдъхновен от историята за експлоадирането на нефтодобивната платформа "Deepwater Horizon", филмът разказва за най-големия разлив на нефт в американската история

title: Deepwater Horizon: Море в пламъци

maintext:
Кино: Избор на киносалон Cine Grand Cine Grand Sofia Ring Mall Cinema City Cinema City IMAX Cinema City Paradise Euro Cinema G8 Cinema One More Кино Автокино Сердика Арена DeLuxe Арена The Mall Арена Запад Арена Младост Арена Младост IMAX Влайкова Гьоте Институт Дом на киното Дружество на пловдивските художници Зала Света София, Бивш Партиен дом Кино Соаре Културен център на СУ Люмиер Национален дворец на културата Пространство ДНК Пътуващо кино Филмотечно кино "Одеон" Френски институт в България Център за култура и дебат "Червената къща"
Дата:


title: Яя Туре разкритикува разпускането на групата за борба с расизма във ФИФА

maintext:
Яя Туре не смята, че проблемите с расизма във футбола са решени
"Когато получих писмото, което ми казва, че групата е разформирована, бях разочарован. Писмото разказваше за добрата работа като резултат от действията на съветите и препоръките на групата. Моят въпрос е защо, след като от десетилетия не успяваме да се преборим с расизма, спираме нещо, което тъкмо започна да работи? Дали ФИФА иска да е безучастна преди световното първенство в Русия? Няма логика", написа той на личната си интернет страница.
"Групата събра на едно място експертизата на активисти, футболни администратори и играчи. Това даде на ФИФА експертизата, която нямаха преди. Ние помогнахме да се оформят най-ефективните инициативи, които да помогнат на играчите и феновете да се чувстват сигурни", добави халфът на "Манчестър сити".
"Единствената ми надежда е във ФИФА да са премислили добре. Но писмото, което получих, не ме изпълва с увереност", добави той.
Полузащитникът Яя Туре изрази разочарование от решението на ФИФА да разпусне групата за борба с расизма. Тя беше сформирана през 2013 г., но беше разпусната в неделя, защото си е свършила работата.Като консултант на групата той беше един от най-настоятелните активисти за промени в следващия домакин на световното първенство Русия, където има доказана история на расистко отношение. Той заяви, че решението на ФИФА не го изпълва с увереност.


title: Близо половината от бежанците по света са деца, сочи доклад на УНИЦЕФ

maintext:
Фотограф: Alkis Konstantinidis
Близо 50 милиона деца на Земята са принудени да живеят далеч от дома си заради войни, гангстерско насилие или бедност, съобщи Детският фонд на ООН (УНИЦЕФ) в доклад , цитиран от световните агенции и БТА.Прогонените от въоръжени конфликти деца са 28 милиона, от които 10 милиона са бежанци, един милион - кандидати за убежище, а останалите 17 милиона са разселени в границите на родните си страни.В търсене на по-добър живот, около 20 милиона деца са напуснали домовете си заради бедност и гангстерско насилие, наред с други фактори.Около една втора от всички бежанци по света през 2015 г. са били деца, а 45 процента от тях идват само от две държави: Сирия и Афганистан.Общо 100 000 пътуващи без придружител непълнолетни са подали молба за убежище в 78 страни през 2015 г., което е трикратно увеличение спрямо 2014 г.Децата бежанци и мигранти за застрашени от множество заплахи, включително удавяне при прекосяването на морета, недохранване, дехидратация, отвличания, изнасилвания и убийства.Когато пристигнат в други страни, те чест се сблъскват с дискриминация и ксенофобия, посочи УНИЦЕФ.


description: Сред имената с най-много номинации в партията при вътрешното допитване са водачът на лявото крило в БСП Янаки Стоилов и евродепутатът Илияна Йотова

title: БСП избира днес кандидата си за вицепрезидент

maintext: БСП свиква днес в София национално съвещание, на което се очаква да бъде одобрен кандидатът на партията за вицепрезидент.Номинираният ще е подгласник в президентската надпревара на ген. Румен Радев, който ще бъде издигнат от инициативен комитет , начело със зам.-председателя на БСП Стефан Данаилов, и подкрепен от левицата. Тъй като Радев не е член на партията, от левицата държат до него в изборите да застане разпознаваемо лице от редиците на социалистите.Сред претендентите с най-много номинации в партията при вътрешното допитване са водачът на лявото крило в БСП Янаки Стоилов и евродепутатът Илияна Йотова, която се оттегли от битката за президентската номинация в полза на Радев. Според източници от "Позитано" 20 тя има и най-големи шансове да спечели позицията на подгласник.В пленума ще участват членовете на Изпълнителното бюро и Националния съвет на БСП, депутатите от партията, шефовете на общински и областни структури, както и кметове, издигнати и подкрепени от левицата.


title: БСП ще обяви още големи злоупотреби на управляващите

maintext:
Фотограф: Анелия Николова
Предстои БСП да изнесе публично информация за големи злоупотреби на управляващите. Това обяви пред БиТиВи лидерът на БСП Корнелия Нинова. Наскоро депутати от партията разгласиха случая със сделката с така наречените царски конюшни, което доведе до оставката на областния управител на София-град.Ще има още скандали, срещу министри на ГЕРБ още другата седмица, обяви Нинова. Тя посочи, че става дума за големи злоупотреби в "много чувствителни сфери, където е нечовешко да се краде".По казуса с произведеното обрудване за АЕЦ "Белене", което България бе осъдена да плати, Корнелия Нинова обясни, че проектът трябва да се възобнови, защото той бил жизнеспособен, което можело да се потвърди от експерти и финансисти."Няма ядрена централа, която да е губеща по света", обяви тя. Допълни, че токът от ядрена централа по дефиниция е най-евтин. Не можа да отговори задоволително на въпроса за това ъкде ще се изнася тока при спадналото потребление в региона, само отбеляза, че докато България не е работила по проекта другите страни наоколо са започнали да изграждат свои централи.


description: "Предстоящият ни съперник записа победа срещу бъдещия европейския шампион Португалия и въпреки че това се случи в контрола, е показателно за качеството му", каза Люк Холц преди мача с България.

title: Селекционерът на Люксембург: В София ще играем без напрежение и се надявам на точка

maintext:
[LAP.bg]
Люк Холц
"Нашата цел в тази група, макар и да изглежда много трудно, е да опитаме да спечелим точки. Също така се надявам, че ще успеем да подчиним индивидуалните качества на отборната игра", каза Холц.
Според него участието в трудната група има и положителни страни. "Ще играем с много силни отбори. По тази причина в утрешния мач няма да има напрежение, породено от конкретни очаквания към нас и се надявам това да ни бъде oт полза, за да успеем да вземем точка."
Селекционерът на Люксембургсе надява отборът му да спечели точки в квалификациите за световното в Русия през 2018 г. Отборът му, който е смятан за аутсайтер в трудната група, започва пътя си от София, където във вторник излиза срещу България.Холц посочи, че България и Беларус също са силни, макар да са по-далеч като класиране от Франция, Холандия и Швеция в ранглистата на ФИФА. "Предстоящият ни съперник записа победа срещу бъдещия европейския шампион Португалия и въпреки че това се случи в контрола, е показателно за качеството му."Селекционерът на Люксембург заяви, че футболистите му трябва да имат предвид нападателните качества на българите. "Освен това ще опитаме да се възползваме от свободните пространства в съперниковата половина, които най-вероятно ще се появят вследствие на атакуващата игра на домакините."


description: Унгарският премиер определи като "историческа възможността" страните от Централна и Източна Европа да излъчат кандидат.

title: Орбан: Унгария с радост би подкрепила Кристалина Георгиева за ООН

maintext:
Кристалина Георгиева и Ирина Бокова
ръководителят на бюрото в Ню Йорк на телевизионния канал "Ал Арабия"
Талал ал Хадж обяви в "Туитър", че се очаква до дни
Унгария, Латвия и Хърватия да номинират Георгиева.
Унгарският премиер Виктор Орбан заяви при посещението си в България, че страната му с радост би подкрепила еврокомисаря Кристалина Георгиева за поста генерален секретар на ООН.Темата за евентуална замяна на настоящия български кандидат - генералният директор на ЮНЕСКО Ирина Бокова, с еврокомисаря стана актуална, след като в края на миналата седмица източник на "Дневник" от правителството съобщи, че се търси формула за ново име, след като и на четвъртото неформално гласуване в ООН Бокова остана далеч от кандидатите с реални шансове за успех. ТогаваПопитан за избора на шеф на ООН, днес Виктор Орбан определи като "историческа възможността" страните от Централна и Източна Европа да излъчат кандидат."Моля се да не проиграем шанса си – ако сегашният кандидат не получи достатъчно подкрепа, да не дадем възможността на други, а да я запазим за страните от този регион", заяви Орбан, цитиран от правителствената пресслужба, в изявление пред журналисти на граничния пункт Лесново, който посети по покана на българския си колега Бойко Борисов."Уважаваме комисаря, делегиран от България, тя извоюва голямо уважение за себе си и за България, с радост бихме я подкрепили", подчерта Орбан. Той уточни, че кого ще излъчи България, е въпрос на българското правителство, но и че "възможността за Централна Европа е в ръцете на България", се казва още в текста.На редовното правителствено заседание във вторник премиерът Бойко Борисов заяви пред министрите си и телевизионните камери, че кабинетът му продължава да поддържа официалната номинация на Ирина Бокова , но даде знак, че след 26 септември, когато е петото неофициално гласуване в ООН, това може да се промени.


title: Арсен Венгер поиска две победи срещу "Лудогорец"

maintext:
Венгер остана доволен от победата над "Базел"
"Арсенал" победи "Базел" с 2:0 и това даде повод на мениджъра на "топчиите" Арсен Венгер да се прицели в първото място в група А на Шампионската лига.В нея е и "Лудогорец", срещу когото са следващите два мача на лондонския тим."Постигнахме хубава победа, от която имахме нужда. Съжалявам единствено, че не вкарахме повече голове, но съм радостен от красивия футбол, който демонстрирахме. Сега ни чакат два мача срещу "Лудогорец". Трябва да ги спечелим, за да може първото място да зависи само от двубоя ни с ПСЖ. Още нищо не сме постигнали и трябва да работим за изчистване на слабостите си", заяви Венгер.Французинът категорично отрече спекулациите, че може да е следващият селекционер на Англия след уволнението на Сам Алърдайс."Изцяло съм съсредоточен върху работата си в Арсенал. Винаги е било така и така ще бъде", лаконичен беше Венгер.


description: Премахването на налога обаче ще важи само ако стойността на даренията на година не надхвърля 0.5% от общия годишен оборот на данъчно задълженото лице.

title: Парламентът премахна на първо четене ДДС върху дарената храна с изтичащ срок на годност

maintext:
Вносителите на законопроекта Петър Славов и Мартин Димитров смятат, че така че се мотивират търговските вериги да даряват храна, вместо да я изхвърлят.
Фотограф: Юлия Лазарова
Хранителните продукти, които са дарени до 30 дни преди изтичането на срока на годност, да не бъдат облагани с данък върху добавената стойност (ДДС). Премахването на налога обаче да важи, само ако стойността на даренията на година не надхвърлят 0.5% от общия годишен оборот на данъчно задълженото лице, което ги прави. Такива промени в закона за ДДС прие единодушно на първо четене парламентът днес по предложение на депутатите от Реформаторския блок (РБ) Петър Славов и Мартин Димитров.Целта на поправките е да мотивират големите хранителни вериги да даряват храна, вместо да я изхвърлят. По данни на Българската хранителна банка всяка година се унищожават над 670 хил. тона храна. В същото време 21,2% от българите или 1,54 млн. души живеят в бедност.От парламентарната трибуна Петър Славов призова парламентарните групи да се обединят около поправките, за да покажат едно "модерно измерение на дясната социална политика". Шефът на бюджетната комисия Менда Стоянова (ГЕРБ) обяви, че депутатите от партията-мандатоносител ще подкрепят законопроекта на първо четене, но текстовете трябва да се прецизират, тъй като "дяволът е в детайлите". По думите й трябва да се обърне внимание върху контрола, за да "не направят някои богат". Стоянова пресметна, че средно данъкът за 670 хил. тона храна е около 280 хил. лева, но това не значело, че загубата за бюджета би била такава.


title: Москва твърди, че конвоят в Сирия се е подпалил

maintext: ДнМинистерството на отбраната на Русия изключи да има нещо общо неговата или сирийската авиация с удар по хуманитарен конвой в Сирия.След анализ на кадри от мястото на инцидента в раойна на Алепо във ведомството не са открили признаци за въздушен обстрел и смятат случилото се за пожар."Освен това, като се има предвид, че конвоят е преминавал през територии, контролирани от бойците, руският Център за припирение между враждуващите страни в Сирия вчера го съпровождаше с безпилотни апарати", казва говорителят ген. Игор Конашенков.Мониторингът бил приключен в 13:40 в понеделник, след като от дроновете било видяно, че товарът е доставен успешно. След това не сме следили движението му и местоположението му е било известно единствено на бойците, контролиращи района, добави той.На анализираните снимки не видяхме кратери от бомбардировка или боеприпаси, няма характерни повреди по колите, нито щети от взривна вълна, твърди ведомството. "Всичко, демонстрирано на видеозаписите, е пряка последица от пожар на товара, който по странен начин е започнал едновременно с мащабно настъпление на бойците срещу Алепо."За инцидента бе съобщено рано във вторник от говорител на ООН, според когото са били обстрелвани от въздуха и унищожени най-малко 18 от 31 камиона в колоната. Вечерта ООН се поправи и каза, че не може да определи дали става дума за удари от самолети, но че определено камионите са били атакувани.В изявление на Чернения кръст и Мервения полумесец се казва, че са загинали около 20 мирни жители, но по-късно бе уточнено, че жертвите може би са по-малко.Държавният департамент на САЩ обвини за това сирийската правителствена армия, която нанасяла удари "безразборно", включително п охуманитарни конвои.


title: Кампания за насърчаване на раждаемостта в Италия породи остри реакции в социалните мрежи

maintext:
Италианското правителство предизвика бурни реакции в социалните мрежи с кампания, която призовава италианските двойки да действат за подобряване на тревожно ниската раждаемост, съобщи БТА, като цитира "Франс прес".
"Размърдай се, не чакай щъркела", се казва в един от туитовете, пуснати през последните дни от министерството на здравеопазването за насърчаване на "Ден на плодовитостта" на 22 септември, който вече се приема като проява на сексистка снизходителност.
"Красотата няма възраст, но плодовитостта има", се казва в друг туит, илюстриран от държаща пясъчен часовник млада жена. Той предизвика остри критики с намека си, че жените, които не успяват да родят, сами са си виновни.
Към мъжете не се подхожда по-тактично. "Мъжката плодовитост е много по-уязвима, отколкото се смята", се уверява в друг туит с илюстрация на гниеща бананова кора.
В социалните мрежи се надигнаха гласове да припомнят множеството препятствия, които отблъскват бъдещите родители в Италия: висока безработица, особено сред младите хора, зле защитен отпуск по майчинство и ограничен капацитет на забавачниците.
Един от най-споделяните отговори показва женска ръка с тест за бременност, на който пише: "Иди в чужбина и си намери работа."
"Критиките към "Деня на плодовитостта" са смехотворни. В страната на демографското самоубийство трябва да се направи много, много повече", заяви обаче колектив от сдружения за правата на семейството.
Италия има най-ниската раждаемост в ЕС и една от най-ниските в света с едва 8 раждания на 1000 жители през 2015 г. Миналата година в страната са се родили общо 485 хил. бебета, което е исторически ниско равнище, под половината от раждаемостта през 60-те години.
Министърката на здравеопазването, католичката Беатриче Лоренцин, която роди близнаци миналата година, обяви, че кампанията ще бъде преразгледана. "Не сме искали да обидим нито да провокираме никого", увери тя.


description: Трусът е бил със сила около 7 по Рихтер и с епицентър на 130 км северозападно от Те Арароа

title: Силно земетресение край Нова Зеландия доведе до евакуация на хора

maintext:
[Flickr (CC BY-SA 2.0)]
[CSEM]
Мощно земетресение бе усетено в Нова Зеландия и доведе до евакуация на хора, заради опасност от цунами.Според Геофизичния институт на САЩ трусът е бил от степен 7.2 по скалата на Рихтер. По данни на Европейския средиземноморски сеизмологичен център силата му е била 7 по Рихтер.Земетресението е усетено в 4.37 часа сутринта местно време (16.37 часа по Гринуич), на 130 км североизточно от Те Арароа, на северния остров. Дълбочината му е била 55 км, по данни на местната геофизична служба.Новозеландските власти наредиха евакуация на хората от някои зони по крайбрежието, заради страхове от цунами, въпреки че Тихоокеанският център посочи, че няма такава опасност.Към момента няма информация за пострадали хора или нанесени щети. Свидетели разказват, че трусът е усещан в продължение на 10 секунди и че са усетили разтърсване на мебели или на стъклата на домовете им.


title: Хуманитарен конвой е бомбардиран в Сирия, примирието се провали

maintext: Сирийски или руски бойни самолети са бомбардирали хуманитарен конвой край Алепо в понеделник, като загиналите са поне 12 служители на Червения полумесец, унищожени са 18 камиона с помощи. Конвоят е бил паркиран и атакуван с 5 ракети, докато хората са разтоварвали близо 30 камиона.Инцидентът стана малко след съобщението на властите в Дамаск, че е изтекъл едноседмичният срок за проверка дали ще се спазва примирието, договорено между САЩ и Русия, и заради множество нарушения от страна на бунтовниците те спират да го спазват.Организаторите на конвоя казват, че са информирали всички страни за трасето и сроковете на придвижване към нуждаещите се от спешна помощ 78 000 жители на селището Урм ал Кубра. Според тях загиналите са повече.След края на примирието в района на Алепо са били нанесени 35 удара с артилерия и авиация.Стивън О'Брайън, роководител на хуманитарните мисии на ООН, заяви, че има много убити и тежко ранени, включително доброволци на Сирийския Червен полумесец. Ако се установи, че нападението срещу конвоя е умишлено, това е военно престъпление, добави той.От администрацията на Бареак Обама казват, че вече не знаят дали е останало нещо за спасяване от примирието. Представител на САЩ казва пред "Ройтерс", че ако ударът не е на руснаците, то тяхна отговорност е да въздържат армията на Башар ал Асад от бойни действия по време на примирието и особено срещу хуманитарни мисии.